AlexejDobrolubov/national_council_slovak_2010 huggingface dataset:
35. schôdza NR SR - 13.deň - B. popoludní
Dátum: 2025-06-16
Poslanec: Škripek, Branislav (KDH)
Druh vystúpenia: Vystúpenie s faktickou poznámkou

231. Ďakujem. Pani kolegyňa, vy ste sa tu pýtali na surogátne materstvo, tak ste povedali, že kde sa to tu vzalo. Tak už to tu, my sme podávali za klub KDH v našom návrhu, ten bol zamietnutý na, myslím, pred pár dňami a my sme toto oznámili už v júni ´24 ako návrh, ktorý budeme chcieť rozpracovať. Takže to nie je taká úplná novinka, ako keby ste o tom nikdy nepočuli, ale možnože vy nie, to nevadí. Ale neobjavilo sa to len tak. A načo to vôbec chceme nejako adresovať? No, jednoducho preto, že v našej krajine je to neošetrené a prax v iných krajinách ukázala a my sme takí múdri, že sa od nich poučíme, aká je to zlá praktika, aké zlé veci to prináša do života tých vyrobených detí, aké poškodenia to prináša a my sa tomu chceme vyhnúť. A potom ste sa opýtali a povedali ste, že to je riešenie neplodnosti. Tak nie je, doslova sa to stalo obchodom s ľuďmi, tie deti sú predávané na čiernom trhu a dejú sa až šokujúce veci okolo toho, čo nazývame surogátne materstvo, ale je to surový obchod s ľuďmi. A štáty, kde je všeobecný zákaz, takže Bulharsko, Fínsko, Nemecko, Portugalsko, Rakúsko, Španielsko, Švédsko, Taliansko a štáty, kde je komerčný zákaz, a teda zákaz konkrétne komerčnej surogácie – Belgicko, Dánsko, Grécko, Holandsko, Lotyšsko, Maďarsko a Veľká Británia. Takže štáty to naozaj ošetrujú, starajú sa o to a tie ďalšie to ešte len čaká. A zvlášť musíme na to dbať a urobiť to preto v našej krajine, lebo nechceme dovoliť, aby sa zlé veci začali diať, lebo sa pozeráme na krajiny, kde to nie je ošetrené žiadnym spôsobom, čiže zákon o tom nehovorí a potom sa dejú ilegálne obcho... (Prerušenie vystúpenia časomerom.)
35. schôdza NR SR - 7.deň - B. popoludní
Dátum: 2025-06-05
Poslanec: Škripek, Branislav (KDH)
Druh vystúpenia: Vystúpenie s faktickou poznámkou

128. Pani kolegyňa Cigániková, tak videli sme teraz sugestívnu vnútorne premietanú vašu vlastnú lož v sebe samej, čo tam ten duchovný kňaz, ten duchovný človek v tom tíme robí. Tak vám poviem niekoľko faktov. Ste až hlboko prekvapili týmto vaším vnútorným kinom, že čo sa tam deje. Ešte napríklad aj vo Francúzsku sú bežne kňazi prítomní v tímoch zdravotníckych personálov, pretože tam potrebujú byť a mnohí ľudia si žiadajú ich prítomnosť. Nejde ani o to, či sú veriaci, alebo nie veriaci. Takže tento kňaz tam nechodí s kolárikom pod krkom, niektorí môžu, ale nemusia tak, chodia v bielom plášti a sú, pôsobia aj ako psychologická služba. Čiže sú nápomocní pre ľudí, ktorí sú v ťažkej životnej situácii, napríklad zomierajú a potrebujú sa s niekým porozprávať. A tí, ktorí majú svoju vnútornú vieru a presvedčenie a hľadajú kresťanského kňaza, katolíckeho kňaza alebo iného, tak ho tam môžu mať. A toto je obrovská vec, ktorú štát robí pre človeka v núdzi, v posledných životných situáciách alebo v zraniteľnej situácii. Povedali ste, že oni tam idú niekoho tlačiť. Prosím vás, to ste fakt videli, to vám niekto povedal, že za ženou, ktorá chcela ísť na interrupciu, príde kňaz a odhovára ju? Toto je váš vnútorný militantný svet, ktorý vás prenasleduje, pretože to tak vôbec nie je. Naopak, to sú ľudia, ktorí tam prídu priniesť duchovnú úľavu, pomoc a pokoj. A ešte aj pre ľudí, ktorí nemajú vieru, tak v tej poslednej chvíli ju tam vedia nájsť. A ešte raz vám poviem, aj v krajinách, ktoré vôbec nemajú radi trebárs, alebo majú históriu prenasledovania kresťanov, ako je Francúzsko, tak títo ľudia sú zo štátnej moci prítomní v týchto tímoch. A nielen vo Francúzsku, aj v ďalších. Takže, drahé PS-ko, vy ste tu zatlieskali tejto, tomuto nezmyslu, tak sa hlboko mýlite... (Prerušenie vystúpenia časomerom.)
35. schôdza NR SR - 3.deň - A. dopoludnia
Dátum: 2025-05-29
Poslanec: Škripek, Branislav (KDH)
Druh vystúpenia: Vystúpenie s faktickou poznámkou

56. Ďakujem za slovo. Kolegovia, ďakujem za reakcie. Kolega Mikloško, áno, ďakujem, znovu tá veta, my musíme zdôrazniť, viete, ak my hovoríme, čo zlého robia sankcie alebo v čom je to nevýhodné, tak znovu musíme povedať. Aj pred pár dňami bol zavraždený nejaký civilista, nejaká mama, nejaké deti, toto by sme chceli vidieť na slovenských uliciach? Nechceli. Čiže znovu, áno, zdôraznime, že zabíjanie vedené Ruskou federáciou je chorá vec v súčasnom svete. Od skončenia druhej svetovej vojny tu nemáme žiaden konflikt, ktorý by sa nás tak týkal, a my tu vlastne prehliadame, že pred pár dňami, alebo ako sa na to pozeráte vy, predkladatelia z SNS, pred pár dňami sa vraždilo v konkrétnych ukrajinských mestách, je to normálne? Prečo lietajú rakety do civilných domov, do bytov, do obchodov, prečo dopadajú? Však tak teda nech sa bojuje niekde na frontovej línii, ja vlastne nechápem, čo sa deje, že sa bojuje o Doneck a Luhansk a že to sú obsadené územia alebo Krym, ale rakety dopadajú v Kyjeve a v iných civil... čo sa, čo sa deje, tam je front? Veď to je choré. A, pani Kramplová, potom mi poviete, že podľa vašich slov, ja neviem, ako ste to prečítali, čiže by sme mali kľaknúť pred Merzom, Leyenovou a podobnými západnými diktátormi vari, trošku to parafrázujem. Ale veď to nie je pravda, nič také som nepovedal, že máme pred nimi kľakať, povedal som, že spolupracujme v EÚ 27 a nenarúšajme vôbec našu, vôbec nenarúšajme ani jednotu toho, čo sa inteligentným spôsobom sa snaží Európska únia brániť. Veď ten neinteligentný, hrubý, necivilný, najhrubší spôsob by bol zaútočiť výbornými zbraňami, čo najúčinnejšími zbraňami, toto by sme chceli? Naopak, Európska únia sa správa sofistikovane, civilizovane a normálne a nechce, aby bol vojenský konflikt, ale pomáha slabšiemu sa brániť. (Potlesk.)
33. schôdza NR SR - 10.deň - A. dopoludnia
Dátum: 2025-04-09
Poslanec: Škripek, Branislav (KDH)
Druh vystúpenia: Vystúpenie s faktickou poznámkou

30-2 A mnohí sú aj v radoch voličov SMER-u, HLAS-u, ktorí takéto veci veľmi chcú pevnejšie ukotviť, a zároveň sú takí iní, ktorí hovoria, že toto nie je potrebné. A ja sa zameriam iba teraz na tú časť, ktorú táto vec vlastne odhalila a rád ju zdôrazním, že veci ohľadne potvrdzovania alebo rozumenia otázkam ako je pohlavie, rod, gender a všetky tieto zmätočné veci, ktoré v poslednej dobe tá pliaga, ako je rodová ideológia, tá nezmyselná ideológia, ktorá je vymyslená, tu spôsobuje, tak len ukázala, že my medzi sebou naozaj nemáme relevantný dialóg, ktorý by dokázal rozprávať o tom hlbším spôsobom, aby nedochádzalo k veciam, aké už vidíme v iných krajinách na západe, v USA, vo Veľkej Británii, kde kade tade, kde z nedostatočne vykomunikovaných vecí na verejnosti, ale aj odborníkmi, a predovšetkým, ale aj verejnosť nech k tomu hovorí, vznikajú také veci, akože sa muži vyhlasujú za ženy a v skutočnosti to tak ani nie je, že existujú nejakí transgenderoví muži, čo je v skutočnosti len žena s maternicou, len sa oblieka a vyzerá ako muž, ale potom porodí dieťa a ide to do tisíc iných extrémov. A výsledkom je, že vieme tieto pravdivé informácie, že napríklad v amerických väzniciach je množstvo mužov v ženských väzniciach, lebo sa vyhlásili za ženy, a proste sa tam rodí množstvo detí z nelegitímnych vecí, ktoré sa tam dejú. No toto my nechceme na Slovensku a sem to môže spieť. Takže preto tu... (Prerušenie vystúpenia časomerom.)
33. schôdza NR SR - 10.deň - A. dopoludnia
Dátum: 2025-04-09
Poslanec: Škripek, Branislav (KDH)
Druh vystúpenia: Vystúpenie s faktickou poznámkou

30. Ďakujem pekne. Je úplne jasné, a to musíme uznať, že toto je jedna veľká politická hra v tomto ťažkom období, ktoré tu máme a vytiahnutie týchto tém konzervatívnych aj s tými kresťanskými koreňmi tém vyvolá aj v národe veľký dialóg o tom všetkom.
33. schôdza NR SR - 8.deň - A. dopoludnia
Dátum: 2025-04-04
Poslanec: Škripek, Branislav (KDH)
Druh vystúpenia: Vystúpenie s faktickou poznámkou

197. Ďakujem. Tak vieš, ja, kolega, teda zareagujem na to, že zopakujem, čo je v tom návrhu KDH, lebo, lebo tu sa to asi zvrhlo, alebo aj ty možno si len vysekol nejakú časť toho celého návrhu. A ja teda poviem všetky tie body. KDH chce zmenou ústavy, niekto nám tu chcel tvrdiť, že zákaz umelého oplodnenia , ale nie je to tak. Zmena ústavy z dielne KDH sa týka zákazu uzatvárať dohody o plodení detí alebo tehotenstve v prospech iných, t. j. prenájom materníc a de facto obchodovania s deťmi. Potom je nám namietané, že by KDH spôsobilo nejaké sankcie zo strany Európskej únie. Nie, KDH navrhuje posilnenie nášho členstva v Európskej únii a v NATO aj tým, že na vystúpenie nebude stačiť iba parlamentná sedemdesiatšestka alebo deväťdesiatka, ale bude nevyhnutné celonárodné referendum. Takisto nejdeme obmedzovať práva menšín. KDH posilňuje národnú identitu a jasne definuje, že v kultúrno-etických otázkach majú právomoc rozhodovať iba slovenské súdy. Prečo? Pretože z medzinárodného prostredia nám tu chcú vnútiť nejaké zmeny vecí, na ktorých sme sa my na Slovensku nedohodli. Ďalej. Neberieme právo učiteľov vyučovať deti, rodičia získavajú, toto je pravda, že získavajú rodičia ústavnú garanciu, že môžu vychovávať a vzdelávať svoje deti v súlade so svojím morálnym a náboženským presvedčením. Takisto nechceme zakázať sexuálnu východu na školách, ale chceme, aby vzdelávanie v oblasti intímneho života prebiehalo so súhlasom zákonného zástupcu. Takisto a ďalšie zmeny, ktoré sú tu uvádzané, proste ich je o dosť viacej, než len jeden kúštik, hej. Sme proti zlým veciam a myslíme si, že dobré veci treba posilňovať. Takže ak sa na Slovensku rozpadajú rodiny, ktoré sú základnou bunkou toho, aby sa deti dobre rozvíjali, tak rozvíjajme rodiny.
33. schôdza NR SR - 8.deň - A. dopoludnia
Dátum: 2025-04-04
Poslanec: Škripek, Branislav (KDH)
Druh vystúpenia: Vystúpenie s faktickou poznámkou

163. Áno, rád reagujem. Ďakujem, samozrejme, za ocenenia, zároveň ma mrzí, čestne to teraz hovorím pred predsedom klubu Progresívneho Slovenska pánom Dubécim, ktorý tu je jediný, že on, že on stále dával najavo, že nesúhlasí s tým, čo hovorím. A toto mi, toto mi vadí. Nie, že mi dávaš nesúhlas, to je v poriadku, lebo však to má dialóg, ale tá odmietavosť toho, že spravme ten dialóg. Keď som sa odvolával v mojej reči na to, že pri tom výročí po tej Zámockej, po tej otrasnej vražde, že nebol dialóg, tak nebol, lebo nebol v tejto spoločnosti dialóg. Rozprávala sa komunita LGBT vo vnútri vo svojej bubline a rozprávala konzervatívna komunita vo vnútri vo svojej bubline. A ja sa stretávam s tým, že keď, a mám, mám, mám literatúrne svedectvá ľudí, ktorí mnohí, ale že ix stovák, tisícov ľudí odišlo z tohoto typu životného štýlu pre rôzne veci, lebo si uvedomili, že takto nechcú žiť, a detranzíciovali sa a sú poškodení, tak je im bránené, aby viedli dialóg. A mne toto vadí. A pani Kolíková to tu označila veľmi dobre, že my sme tu fakticky proti sebe všetci, a jej sa zdá, že keď to chceme betonovať v ústave, že toto nebude viesť k niečomu dobrému. A ja by som rád, aby nastal ten dialóg. Áno, v spoločnosti. Poďme sa teda rozprávať o veciach, ktoré vadia vám, tým ľuďom, ktorí zdôrazňujete všetky tieto zvláštne veci akože menšinové. I keď ja tvrdím a dôležitú vec teraz poviem a naschvál a zámerne, LGBT ani homosexuálne skupiny nie sú menšiny, priatelia. Viete, čo je menšina? Menšina je len etnická a rasová a jazyková. To, že nejaká skupina ľudí má nejaké spoločné črty, ju nerobí menšinou, pretože všetci, ktorí by z toho odišli, by zrazu do nej nepatrili. Indián vždy bude etnický Indián a v rase Indián nemôže sa zmeniť na Neindiána, takže tam je veľký problém s označovaním tejto skupiny za menšinu. A surogátne materstvo je jeden strašidelný problém, ktorý nemôžme pripu... (Prerušenie vystúpenia časomerom.)
33. schôdza NR SR - 8.deň - A. dopoludnia
Dátum: 2025-04-04
Poslanec: Škripek, Branislav (KDH)
Druh vystúpenia: Vystúpenie s faktickou poznámkou

117. Veľmi pekne ďakujem. Pani Kolíková, veľmi pekne ďakujem za dobrú reč. Ja si všímam, že hovoríte k jadru veci, že, že si nerozumieme, už minule ste to tu spomínali a tiež sme podobnú nejakú vážnu vec preberali. A súhlasím s tým, že politický nástroj teraz zrejme aj používa vládna koalícia, že sú tu iné ťažké veci v spoločnosti, a vytiahli sa práve takéto, o ktorých vie aj vládna koalícia, že veľká časť spoločnosti zdôrazňuje svoje hodnoty, ktoré sú kresťanské a konzervatívne, nemusia byť len kresťanské a konzervatívne, že im na tom záleží, a môže to vyvolať nepokoje. A súhlasím s tým, že zdôrazňujete, a toto, na toto ja chcem teraz nadviazať a o to sa opierať, že my si tu nerozumieme v týchto otázkach. A prečo som zakričal? Pardon, že som zakričal, lebo sa tu nevedie dialóg v tejto spoločnosti, a ten dialóg, žiaľ, už teraz ho chceme mať tu, resp. tuto sa k nim vyjadrujeme, ale on sa nedeje, títo ľudia z... napríklad komunity, ktorá sa označuje LGBT, nevedia viesť dialóg, naopak, uzatvárajú sa vo svojej bubline a to je ten problém, že on nenastáva, takže na to dávam živý príklad – pán Dostál, vidím, že vás to udivuje, čo som teraz povedal –, takže ja som nevidel pozvaných ľudí do diskusií, minimálne som to videl v televíznych alebo inak v mediálnych, kde by sa rozprávali. Takže naj... posledne bolo akoby to výročie, je to škaredé slovo, tej vraždy na Zámockej a k tomu bol taká kontroverzia okolo pani učiteľky, čo vyzvala ľudí v škole v Trenčíne, aby zdôraznili dúhovosť tých zavraždených. Správna reakcia nebola zdôrazňovať dúhovosť zavraždených, ale že to bol extrémny čin voči dvom ľuďom ľudskej... ktorí mali ľudskú dôstojnosť. A koho pozvala pani Tódová do diskusie? Dvoch ľudí, čo sa hlá... (Prerušenie vystúpenia časomerom.)
33. schôdza NR SR - 8.deň - A. dopoludnia
Dátum: 2025-04-04
Poslanec: Škripek, Branislav (KDH)
Druh vystúpenia: Vystúpenie s faktickou poznámkou

95. Ďakujem za slovo a ďakujem predsedovi KDH za vyváženejší a taký objektívnejší pohľad na celú tému, pretože zatiaľ vystupujúcim kolegom sa to tu zlieva na to, že si vyberú jednu témičku z asi ôsmich alebo deviatich, ktoré sú podané, a veľmi osobným spôsobom sa pozerajú na celú vec, takže nie toto je cieľ, ale celkovo je to nesprávny prístup ku debate a naším cieľom toto nie je, ale presne to, čo tu predseda Milan Majerský vysvetľoval. Čiže tých oblastí je tu niekoľko, ktoré sme podali, a záleží nám na nich pre konzistentnosť prítomnosti existencie kresťanskej demokracie a strany Kresťanskodemokratické hnutie na Slovensku, pretože tie témy sa nevyvíjali, nekodifikovali, teda nemenili nejakým spôsobom, nepremieňali, ale stále na nich záleží rovnako. No a teraz tu sú a sú tu dva návrhy. Aj to si asi kolegovia predovšetkým z PS, ktorí tu vystupujú, z Progresívneho Slovenska, akoby nevšimli. Jeden je návrh SMER-u a druhý, ktorý je iný, inak podaný a iné veci zdôrazňuje, hoci niektoré podobné, ten podalo Kresťanskodemokratické hnutie a v jeho prospech my, samozrejme, vystupujeme a záleží nám na ňom. Takže prosím o to, aby sme skúsili diskutovať o to, o celej veci objektívnejším spôsobom, a nielen vyňatý teda z určitých uhlov pohľadu, a to veľmi osobným, ktorý sa podaril aj prvej vystupujúcej pani Plavákovej. No a ide o to, aby sme diskutovali a rozprávali o tom a hľadali, aké dobré veci, alebo odstránili nejaké zlé veci, ale tiež ide o to, aby tá šírka diskusie bola čo najobjektívnejšia, a nie okrajová.
33. schôdza NR SR - 5.deň - B. popoludní
Dátum: 2025-04-01
Poslanec: Škripek, Branislav (KDH)
Druh vystúpenia: Vystúpenie s faktickou poznámkou

101. Ďakujem. Kolegovia, ďakujem za poznámky a možnože pre pána ministra je to práve ten pohľad, ktorý, áno, sme v opozícii a ten tu máme. Zaujímajú nás nedostatočná reakcia alebo nevyrokovanie vecí ohľadne automobilového priemyslu, ale aj tá čudná, naše čudné mlčanie voči utláčaniu arménskych, vlastne politických oponentov Azerbajdžanu, ale aj to, že my naozaj podporujeme ten Azerbajdžan, hej, vyzbrojujeme ho. Veď oni naozaj vraždia Arménov a fakticky je to pomoc moslimom, aby tých kresťanských, tých arménskych kresťanov vyvražďovali. A tá tretia oblasť, ktorá nás naozaj trápi, je vplyv hybridnej vojny zo strany Ruskej federácie u nás a nepochopiteľné, aby sa podpredseda SMER-u stretol s predstaviteľom, najvyšším predstaviteľom ruských tajných služieb. Pán premiér mi na európskom výbore k tomu povedal, že však to je skvelý politik a želal by som vám sa s ním stretnúť. No ale, pán minister, trápi to aj nás, ten zahraničný pohľad na nás, že prečo takýmto spôsobom sa my stretávame s predstaviteľmi znepriateleného štátu. My sme stále na zozname. A tak vidím, že ani kolegom to nie je ľahostajné, a preto som tieto otázky položil, hoci, opakujem, že tá správa je široká, vypracovali ste tam množstvo oblastí, niektoré sú tam povedzme aj novinky a celkom som rád, že také veci, že sa Slovensko v tom angažuje, ale potrebujeme odpovede na veci, ktoré sme tu popísali. Ak by to bolo možné, budeme radi.
23. schôdza NR SR - 10.deň - A. dopoludnia
Dátum: 2024-12-09
Poslanec: Škripek, Branislav (KDH)
Druh vystúpenia: Vystúpenie s faktickou poznámkou

8. Ďakujem, ja vám ďakujem, Julo, za tento úvod a také vytvorenie porovnaní a naozaj to hovoríme o mimoriadne dôležitej veci, o pomoci rodine, a to je naozaj niečo, čo sa nedá poprieť, že to je vrcholne nutné pre našu spoločnosť a každá, predovšetkým mladá rodina dobre vie, čo to znamená pocítiť podporu od štátu. Aj ja som otec detí a tiež musím povedať, hoci už to pre mňa vôbec nebolo nejak totálne nevyhnutné, aby som videl, že sú zvýšené prídavky na deti, ale musím povedať, že jednoducho človek je tomu rád, pretože z tej maličkej sumy, ktorú sme predtým dostávali, ktorá veľakrát, keď to prišlo na účet zo Sociálnej poisťovne, tak som sa pozrel, že no pomôže tých 20 euro na niečo a musel som sa trápne alebo smutne usmiať. Takže to, že sa zvýšili rôzne podpory, boli ohromne dôležité veci a je mi ľúto, že práve podpora rodín, ktorá by pomáhala pôrodnosti a v našej krajine znovu vrcholná nevyhnutnosť práve teraz, veď štatistika potratov vraví, že ženy idú z ekonomických dôvodov na potrat s tretím dieťaťom. Ale veď my potrebujeme tretie dieťa, aj štvrté, aj ďalšie, tak prečo práve teraz konsolidačný balíček vytvára takýto paradox, že hovoríme o upevnení krajiny, o ekonomickom upevnení krajiny a v skutočnosti poškodíme rodiny. A je to naozaj kontrast a paradox, pretože táto vláda ukracuje podporu rodinám, ale v rámci tej hanebnej trestnej novely ako prvú vec, ktorá sa tu zavádzala, je akoby vraj "pomoc", bola to nejaká pomoc, tak schválili také nespravodlivé zmeny, že prepustili ľudí trestne stíhaných alebo vyšetrovaných, práve vyšetrovaných kvôli korupcii a ešte iný paradox, práve je vianočný čas a práve teraz tú podporu rodiny potrebujú, je to smutné.
39. schôdza NR SR - 14.deň - B. popoludní
Dátum: 2025-09-30
Poslanec: Šipoš, Michal (SLOVENSKO)
Druh vystúpenia: Vystúpenie v rozprave

Ďakujem pekne. Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov a ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 969). Pán predsedajúci, vážené poslankyne, vážení poslanci. V súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 969. Predkladám informáciu k predloženému návrhu zákona, ktorý spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanoviska Ministerstva financií Slovenskej republiky a Ministerstva hospodárstva Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1014 z 26. augusta 2025 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
39. schôdza NR SR - 10.deň - B. popoludní
Dátum: 2025-09-24
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Ďakujem pekne. Pán poslanec Viskupič, myslím si, že tak ako aj my to rozprávame, či už v našom hnutí alebo aj ostatní kolegova z opozície, aj tu je treba povedať, že táto vláda to nerobí dobre. Nerobí to dobre a hovoríme im to my, hovoríte im to vy, hovoria im to odborníci, hovorí im to verejnosť, hovoria im to obyčajní ľudia, dokonca im to hovoria už ich voliči. A títo vládni poslanci sú tak zaslepení a tak sú zapozeraní do seba, že oni si myslia, že to s čím príde Kamenický, to čo Fico mu nadiktoval aby spravil, aby ožobračili doslova všetkých ľudí, živnostníkov, zamestnancov a ďalších ľudí, ktorí strádajú, ktorí tu v podstate sú kostrou celej ekonomiky, lebo vytvárajú hodnoty, tak oni sa v podstate stali poslancami a myslia si, že oni sú neomylní. Proste toto je najlepšie, s čím mohli prísť, už nie sú ochotní prijať žiadne naše pozmeňujúce návrhy, v ktorých im jasne hovoríme, že majú zdaniť bohatých, silných oligarchov, tí ktorí zarábajú na štáte, tí ktorí zarábajú dokonca na zdraví, tí ktorí tu prevádzkujú hazard, tí ktorí tu vyrábajú zbrane a muníciu, ktorá ide väčšina toho na Ukrajinu a pritom Fico sám rozprával pred voľbami, ani náboj na Ukrajinu. Dnes je to v troch miliardách eur. Ja sa pýtam, prečo sa nezdania títo miliardári a milionári, páni vládni poslanci. Prečo ste ticho? Prečo nebojujete za obyčajných ľudí, keď ste sociálni demokrati. Veď vy sa hlásite k odkazu Alexandra Dubčeka, socializmus s ľudskou tvárou. Čo má spoločné toto čo robíte s ľudskou tvárou, nič. Vy robíte socializmus s tvárou oligarchov. Toto robíte vy.
39. schôdza NR SR - 10.deň - B. popoludní
Dátum: 2025-09-24
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Ďakujem pekne za vystúpenie. Poslane Matovič opäť veľmi tvrdé, nepríjemné slová pre túto vládnu koalíciu. Ale keďže vidíme, že vládni poslanci sa zbiehajú do pléne, tak asi je jasné, že už nemôžu ďalej byť v robote, už nemôžu ďalej počúvať argumenty a fakty, už nemôžu počúvať to, ako im jasne vysvetľujeme, že pomáhajú len oligarchom, finančným skupinám a zbohatlíkom v tejto krajine, ktorí cicajú zdravotníctvo, ktorí majú na Slovensku hazard, ktorí kde sa dá tak majú kšefty s týmto štátom. A na úkor toho potom musia trpieť obyčajní ľudia, malí živnostníci, zamestnanci, osamelé matky, dôchodcovia, rodiny s deťmi. Všetci títo strádajú vďaka tomu, že sa bojíte siahnuť oligarchom na prsty, na ich kšefty. Pretože viete, že oni vám potom platia kampaň, oni vám potom dávajú malé domov, oni vám potom robia tie veci, ktoré potom vy samozrejme prezentujete vo volebných kampaniach, pretože oni vám to celé financujú. Ale ľuďom na Slovensku a opozícii nezavriete ústa. Môžte nám tu zarezávať rozpravu, môžte nám obmedzovať čas, môžte si prijímať nové rokovacie poriadky len aby ste spravili z parlamentu hlasovací stroj. Ale my sa nevzdáme, my vám to budeme pripomínať dennodenne. Budeme vaše svedomie a budeme vám rozprávať ako ožobračujete Slovensko, ako vychádzate oligarchom a finančným skupinám v ústrety. Najbohatší ľudia na Slovensku sú dnes tí, ktorí podnikajú v zdravotníctve. Na úkor zdravia ľudí oni majú zisky. Toto je vaša vizitka 14 rokov vlády SMER-u na čele s Ficom. Je to hanba.